(Aangestuur vanaf Deceptioneiland)
Hoogte (1 890 voet) 576 meter
Walvisjagterbegraafplaas op Deceptioneiland afgeneem in Januarie 1962 – voor die vulkaan uitbasrting wat dit begrawe het
Deception-eiland is 'n eiland in die Suid-Shetlandeilande naby die Antarktikaskiereiland in Antarktika. Dit is bekend daarvoor dat dit een van die veiligste hawens in Antarktika het, en dat dit 'n aktiewe vulkaan is, waarvan die uitbarsting in 1970 ernstige skade aan wetenskapstasie daar versoorsaak het. Die eiland is geleë by 62°57′S 60°36′W﻿ / ﻿62.950°S 60.600°W﻿ / -62.950; -60.600. Dit is rofweg sirkelvormig met 'n deursnee van omtrent 12 km (7 myl) en die eiland se hoogste punt, Mt Pond, is 542 m (1778 voet) hoog. Die middelpunt van die eiland is 'n groot baai genaamd Port Foster, omtrent 9 km (5.5 myl) lank en 6 km (3.6 myl) wyd, en dek dus die grootste deel van die middel van die eiland. Die baai het 'n nou ingang, slegs 230 m (754 voet) wyd, genaamd Neptunes Bellows. 'n Gevaar is Ravn Rock, wat 2.5 m (8 voet) onder die water in die middel van die kanaal lê. Net binne Neptunes Bellows lê die inham Whalers Bay, wat begrens word deur 'n groot swart sand strand.
Op 3 Februarie 1944 vestig die Britte 'n permanente basis op Deceptioneiland, as deel van Operasie Tabarin, wat tot 5 Desember 1967 bewoon is toe 'n Vulkaanuitbarsting 'n tydelike onttrekking afgedwing het. Dit is weer gebruik tussen 4 Desember 1968 en 23 Februarie 1969, toe verder vulkaanaktiwiteit veroorsaak het dat dit verlaat is.
In 1955 het Chili die land se stasie, Pedro Aguirre Cerda, by Penduluminham ingehuldig, om die Chileense teenwoordigheid in die sektor, waarop die land aanspraak maak, te versterk.
Wikimedia Commons bevat media in verband met Deception-eiland.
Ontsluit van "https://af.wikipedia.org/w/index.php?title=Deception-eiland&oldid=1616294"
Berge van Antarktika
Die bladsy is laas op 18 November 2017 om 19:51 bygewerk.